Document ID: 32010D0074

KOMISJONI OTSUS,
4. veebruar 2010,
millega muudetakse otsust 2005/629/EÜ kalanduse teadus-, tehnika- ja majanduskomitee moodustamise kohta
(2010/74/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 33 lõiget 1,
ning arvestades järgmist:
(1)
Komisjoni otsusega 2005/629/EÜ (2) on moodustatud kalanduse teadus-, tehnika- ja majanduskomitee (STECF), mis annab komisjonile asjatundlikke teaduslikke nõuandeid.
(2)
Otsusega 2005/629/EÜ on kehtestatud STECFi liikmete ametisse nimetamise menetlus, liikmete ametiaja pikkus, välisekspertide kaasamine, töörühmade moodustamine ja STECFi kodukorra vastuvõtmise menetlus. Kõnealuseid menetlusi tuleks lihtsustada, et haldusotsuseid oleks võimalik teha asjakohasel tasandil.
(3)
Et vältida segiajamist komisjoni kutsutud erasektori ekspertidele makstavate päevarahadega, tuleks lisatasu, mida makstakse otsuse 2005/629/EÜ kohaselt STECFi liikmetele ja välisekspertidele, kes osalevad STECFi koosolekutel, nimetada kompensatsiooniks.
(4)
Seepärast tuleks otsust 2005/629/EÜ vastavalt muuta,
ON VASTU VÕTNUD KÄESOLEVA OTSUSE:
Ainus artikkel
Otsust 2005/629/EÜ muudetakse järgmiselt.
1)
Artikli 4 lõige 1 asendatakse järgmisega:
„1. Komisjon nimetab STECFi liikmed ametisse sobivate kandidaatide nimekirjast. Kõnealune nimekiri koostatakse pärast seda, kui komisjoni veebilehel on avaldatud avatud kandideerimiskutse.”
2)
Artiklis 7 asendatakse väljend „komisjoni loal” väljendiga „pärast seda, kui on konsulteeritud komisjoni osakonnaga, kes vastutab asjaomase toimiku eest.”
3)
Artiklis 8 asendatakse väljend „komisjoni loal” väljendiga „pärast seda, kui on konsulteeritud komisjoni osakonnaga, kes vastutab asjaomase toimiku eest.”
4)
Artiklit 9 muudetakse järgmiselt:
a)
pealkiri asendatakse järgmisega:
„Hüvitised ja kompensatsioon”;
b)
lõige 1 asendatakse järgmisega:
„1. STECFi liikmetel ja välisekspertidel on õigus saada kompensatsiooni STECFi tegevuses osalemise eest vastavalt käesoleva otsuse lisale.”
5)
Artiklit 10 muudetakse järgmiselt:
a)
lõige 1 asendatakse järgmisega:
„1. Enne STECFi täiskogu ja töörühmade istungite organiseerimist konsulteerib STECF komisjoni osakonnaga, kes vastutab asjaomase toimiku eest.”;
b)
lõige 3 asendatakse järgmisega:
„3. Komisjoni osakonna palvel, kes vastutab asjaomase toimiku eest, võib STECFi koosolekutele ja töörühmadesse kaasata eksperte, kes ei ole STECFi liikmed.”
6)
Artikli 11 lõikes 1 asendatakse väljend „komisjoni poolt kinnitatud” väljendiga „pärast seda, kui on konsulteeritud komisjoni osakonnaga, kes vastutab asjaomase toimiku eest.”
7)
Lisa asendatakse käesoleva otsuse lisas esitatud tekstiga.
Brüssel, 4. veebruar 2010

Labels: 15
6